บาทเปิด 34.86/94 บาทต่อดอลล่าร์ แนวโน้มแกว่งแคบ
เงินบาทเปิดตลาด 34.86/94 บาทต่อดอลล่าร์ แนวโน้มแกว่งแคบ รอความชัดเจนผลประชามติสุดสัปดาห์นี้
5 ส.ค. 2559

เงินบาทเปิดตลาด 34.86/94 บาทต่อดอลล่าร์ แนวโน้มแกว่งแคบ รอความชัดเจนผลประชามติสุดสัปดาห์นี้
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 34.86/94 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 34.93 บาท/ดอลลาร์
วันนี้คาดว่าเงินบาทจะเคลื่อนไหวอยู่ในกรอบแคบๆ เนื่องจากนักลงทุนต่างรอฟังผลการลงประชามติร่างรัฐธรรมนูญที่จะมีขึ้นในวันที่ 7 ส.ค.นี้ ขณะที่ปัจจัยต่างประเทศที่สำคัญ คือ คืนนี้สหรัฐจะมีการรายงานตัวเลขการจ้างงานนอกภาคเกษตรเดือน ก.ค.
"วันนี้บาทคงแกว่งแคบๆ ตลาดรอติดตามผลการลงประชามติวันอาทิตย์นี้ ส่วนปัจจัยต่างประเทศก็เป็นตัวเลข Nonfarm  Payroll เดือนก.ค.ของสหรัฐ ที่จะประกาศคืนนี้" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 34.85-34.95 บาท/ดอลลาร์